Diari Oficial de la Generalitat Valenciana


Sumari del DOGV 5178, del 17-01-2006 (2005/14262)

Notificació a l'empresa Cial. Pitinsa Grupo Pitiusa, Scp. Expedient número 021/04-A.
------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/14663


Organisme emissor
:   Conselleria d'Infraestructures i Transport

Tipus de document
:   Anunci

Notificació a l'empresa Cial. Pitinsa Grupo Pitiusa, Scp. Expedient número 021/04-A. [2005/M14562]  
Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Cial. Pitinsa Grupo Pitiusa, Scp que s'ha dictat laude en l'expedient 0021/04-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent  
Tribunal: president: Manuel Gálvez Acero, cap del Servici Territorial de Transports d'Alacant; vocals: Juan Rico Girona, representant de les empreses de transports, Antonio Guardiola Jover, representant dels usuaris, vocal secretària: Ana Antolín Baigorri. Alacant, 5 de setembre de 2005. A les 12.00 hores es constituïx la Junta Arbitral de Transports d'Alacant en la seua seu de l'avinguda d'Aguilera, 1-6a planta, pels membres expressats al marge, a fi de dictar laude arbitral sobre la controvèrsia plantejada en l'expedient 021/04-A, promogut per Transportes García Costa, SL, amb domicili a Pedreguer, contra Cial. Pitinsa Grup Pitiusa, Scp, amb domicili a Eivissa en relació amb la reclamació següent: impagament de ports per 21 servicis de transport combinats, realitzats des de Pedreguer a Eivissa entre els dies 25 de juny de 2003 i 11 de febrer de 2004, per valor de 5.467,83 euros (cinc mil quatre-cents seixanta-set amb huitanta-tres). Dóna començament la vista oral sense la compareixença de la reclamada, a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Celestino José García Roselló que ratifica la seua demanda i quantia expressades. Així mateix són aportats a l'expedient, com a prova documental, nou factures comprensives dels diferents transports realitzats.   
Considerant la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i Llei 29/2003, de 8 d'octubre, i el seu reglament d'aplicació en allò que afecta les qüestions competencials de les juntes arbitrals de transport. Admeses pel Col·legi Arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al següent laude:   
Estimar la demanda interposada per Transportes García Costa, contra Cial. Pitinsa Grup Pitiusa, Scp, per considerar formalitzats els contractes i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat procedix que Cial. Pitinsa Grupo Pitiusa, Scp abone a Transportes García Costa, SL la quantitat de 5.467,83 euros (cinc mil quatre-cents seixanta-set amb huitanta-tres), inclòs l'IVA, en concepte de ports després de liquidació.   
Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els 10 dies següents al de la notificació del laude, o d'aclariment, en els cinc dies següents al de l'expressada notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes.   
El que per a constància, arxivament i trasllat a les parts firmen els membres de la Junta al lloc i en la data indicats.  
Alacant, 23 de desembre de 2005.. El president: Manuel Gálvez Acero.